شئیر آتا کنا سوز نی اُس شئیر ای پاپر امر
است انا افسوز نی اُس شئیر ای پاپر امر
تپیسہ نی تینے تینٹ انت کنا داٹی گناہ
کن کن مصری جوز نی اُس شئیر ای پاپر امر
عشق مجنون نا اف کن تون تینے مجنون پاپرہ
است اٹی ہر روز نی اُس شئیر ای پاپر امر
دا جہان یا اے جہان گیرام ای نے کپرہ
شاعری نا کوز نی اُس شئیر ای پاپر امر
قبلہ غان مون دوک توروک مون آرب انا
او خنک ہر لوز نی اُس شئیر ای پاپر امر
دے ہرانگی خنجری جوڑ تے تینا بارن آ
کوثر نا حوض نی اُس شئیر ای پاپر امر
ہفتئی تلار
تاک: 35
پنہ، 4
